પોરબંદર પંથક માં હાલ માં વરસાદી વાતાવરણ અને ભારે ઉકળાટ તેમજ બફારા ના કારણે સર્પ અને અજગર સહીત ના સરીસૃપ વધુ માત્ર માં દેખા દે છે અને સર્પદંશ ના પણ બનાવો માં વધારો થયો છે ત્યારે ગઈ કાલે કુતિયાણા ના રોઘડા ગામે એક વાડી ના કુવા માં એક મહાકાય અજગર દેખા દેતા ખેડૂતે પોરબંદર ના સ્નેક કેચર આશિષ ગોહેલ અને જય શિયાળ ને જાણ કરી હતી આથી બન્ને યુવાનો તુરંત ત્યાં પહોંચી ગયા હતા અને ઊંડા કુવામાં થી મહામહેનતે અજગર ને રેસ્ક્યુ કરી બહાર કાઢ્યો હતો આ અજગર દસ ફૂટ જેટલી લંબાઈ ધરાવતો હતો અને ચાલીસ કિલો થી વધુ વજન ધરાવતો હતો જે સામાન્ય અજગર કરતા વધુ હોવાથી આ અજગરે થોડા કલાકો પહેલા જ શિકાર કર્યો હોવાની શંકા સર્પ વિદો ને ગઈ હતી આથી તે અજગર ને ખુલ્લા મેદાન માં રાખતા ઝડપાયેલા અજગરે થોડી વાર માં પોતાના પેટ માં થી અન્ય એક ચારેક ફૂટ ના અજગર નો મૃતદેહ બહાર કાઢ્યો હતો.